EDJoyce
కౌంటీజట్టుకు జాయిస్‌ గుడ్‌బై
హైదరాబాద్‌: ఇంగ్లండ్‌ కౌంటీ జట్టుకు చెందిన ఎడ్‌ జాయిస్‌ తాను దేశవాళీ క్రికెట్‌ నుంచి తప్పుకుంటు న్నట్లు ప్రకటించాడు. ససెక్స్‌ జట్టు కెప్టెన్‌గా వున్న జాయిస్‌కు ఇప్పుడు 38ఏళ్లు నిండాయి. ఐర్లాండ్‌ క్రికెట్‌ జట్టుకు టెస్ట్‌ క్రికెట్‌ ఆడాలన్న కోరికతో తాను ఈ నిర్ణయం తీసుకుంటున్నట్లు ఆయన ప్రకటించాడు. 2006-07 మధ్య కాలంలో ఇంగ్లండ్‌ జట్టుకు 17 వన్డేలు ఆడిన అతడు, సిడ్నీలో ఆస్ట్రేలియాపై సెంచరి చేసాడు. వెస్టిండీస్‌లో జరిగిన వరల్డ్‌కప్‌లో ఇంగ్లండ్‌ జట్టుకు సభ్యుడుగా వున్నాడు. 18ఏండ్లుగా దేశవాళీకి ఆడిన అనుభవం వున్న తాను ఇటీవలే మోకాలి గాయానికి చికిత్స చేయించుకున్నానని, తన ఆటతీరుపై ఇది ఏమాత్రం ప్రభావం చూపబోదని పేర్కొన్నాడు.